Patricia Tallman

Patricia Tallman (s. 4. syyskuuta 1957) on yhdysvaltalainen näyttelijä ja stunttinainen. 

Tallman on suorittanut BFA-tutkinnon (Bachelor of Fine Arts) Carnegie Mellon -yliopiston teatteritaiteiden koulutusohjelmassa.

Vuonna 1990 Tallman esitti Barbaraa Elävien kuolleiden yö (1968) -kulttielokuvan  uudelleenfilmatisoinnissa, jonka ohjasi Tom Savini. Stunttikohtauksia Tallman on tehnyt muun muassa Gates McFaddenin (Star Trek – sukupolvet), Laura Dernin (Jurassic Park) ja Geena Davisin (The Long Kiss Goodnight) puolesta.

Erityisesti Tallman tunnetaan roolistaan Lyta Alexanderina science fiction -televisiosarjassa Babylon 5. Hän oli naimisissa sarjassa suurlähettiläs Kosh Naranekia näytelleen Jeffrey Willerthin kanssa, vuodesta 1999 vuoden 2008 maaliskuussa tapahtuneeseen avioeroonsa saakka. Heillä on yksi lapsi, Julian.

Lähteet

Aiheesta muualla 

Yhdysvaltalaiset elokuvanäyttelijät
Yhdysvaltalaiset televisionäyttelijät
Sijaisnäyttelijät
Vuonna 1957 syntyneet
Elävät henkilöt